[{"text_idx": "#000001", "text": "Mae'r ffigurau diweddaraf yn dangos bod 58.8% o ambiwlansys ar alwadau brys Categori A - lle mae bywyd mewn peryg - wedi cyrraedd o fewn wyth munud. Y targed ydi 65%."}, {"text_idx": "#000003", "text": "Dywedodd y gwasanaeth ei fod yn \"siomedig\" ond fod 70% o'r bobl hynny oedd yn ddifrifol wael neu wedi eu hanafu wedi derbyn gofal o fewn amser."}, {"text_idx": "#000004", "text": "Roedd na 37,613 o alwadau brys i'r gwasanaeth ym mis Awst - cynnydd o bron i 2% o fis Gorffennaf. O'r rhain, roedd 13,667 yn alwadau brys lle'r oedd bywydau mewn peryg."}, {"text_idx": "#000006", "text": "Mae'r amser ymateb wyth munud i'r galwadau mwyaf brys - sy'n cael eu disgrifio fel galwadau Coch 1 - wedi gweld gostyngiad o 73.2% i 71.1%."}, {"text_idx": "#000007", "text": "Wrth edrych ar wahanol ardaloedd o Gymru, fe wnaeth ambiwlansys yng Nghonwy, Sir Ddinbych, Casnewydd a Wrecsam gyrraedd y targed o 65%."}, {"text_idx": "#000008", "text": "Ceredigion oedd yr ardal gyda'r perfformiad gwaethaf, gyda 48.5% o alwadau categori A yn cyrraedd o fewn wyth munud."}, {"text_idx": "#000010", "text": "Bydd cynllun peilot i asesu galwadau brys 999 am y flwyddyn nesaf yn dechrau ddydd Iau. Fe fydd galwadau brys yn derbyn categori\u0308au coch, oren neu wyrdd, ac fe fydd cleifion yn derbyn ymateb yn dibynnu ar eu sefyllfa."}, {"text_idx": "#000012", "text": "Dywedodd prif weithredwraig Gwasanaeth Ambiwlans Cymru Tracy Myhill: \"O dan y drefn newydd, fe fydd y cleifion hynny mewn perygl gwirioneddol o farw yn parhau i dderbyn ymateb brys i achub eu bywydau cyn gynted a phosib."}, {"text_idx": "#000013", "text": "\"Fe fydd cleifion eraill yn derbyn ymateb yn dibynnu ar eu hanghenion clinigol, ond ni fydd yn golygu taith i'r ysbyty bob tro. Fe all olygu cael eu cyfeirio at wasanaeth NHS Direct Cymru neu eu meddygon teulu.\""}, {"text_idx": "#000014", "text": "Prif StraeonTrawsfynydd: Cyflymder yr A470 yn 'beryg bywyd'Cyhoeddwyd10 awr yn o\u0302l'Rhagorol, anhygoel, rhyfeddol': Cefnogwyr Cymru'n dathluCyhoeddwyd16 awr yn o\u0302l'Amhosib trafod cyfrif ffrind anabl gyda banc dideimlad'Cyhoeddwyd19 awr yn o\u0302l"}, {"text_idx": "#000020", "text": "Bywyd fel 'yr unig Iddew yn y pentref'"}, {"text_idx": "#000021", "text": "Ras drwy Kenya yn 'ehangu bywyd'"}, {"text_idx": "#000022", "text": "Ifan Phillips a'i bositifrwydd i'r dyfodol"}, {"text_idx": "#000026", "text": "Cysylltwch a\u0302 niTabledi a ffonau symudolHefyd yn Gymraeg"}]